test2 WORLD ORCHESTRA - KOC PIKNIK XXL - VANILA SKY - DARK GREY test
WORLD ORCHESTRA - KOMPLET POŚCIELI "XL" - VANILA SKY PINK
WORLD ORCHESTRA - KOC, NARZUTA 140 X 200 CM TRUE TURQUOISE VINTAGE MAP - BLACK
WORLD ORCHESTRA - BAMBUSOWY OTULACZ MGIEŁKA FRINGE - KING SIZE - LIGHT TURQUOISE Jon 2 | `SSD | STEP | Yona nu kualegaŋ fuŋgul sinamŋge minmba nuŋe Mbara Suŋgo gare pasa tumba sakina:
Yona nu Kuate gare pasa tuna
1 Yona nu kualegaŋ fuŋgul sinamŋge minmba nuŋe Mbara Suŋgo gare pasa tumba sakina:
2 O Suŋgo, ye piti suŋgo kurawit sulumba ne wikit le ne ye turyat. Ma ŋayonu kumanu mbal tuku ma mbolŋge minit sulumba ye ne tuku wi kueŋkit le ne isat. 3 Neŋge ye bukŋgat le ye yu buto sinam nzi kat. Yuŋge ye soŋgat le yu mbalo sugo sugo ye mbolŋge ŋgurkaig le 4 ye sakit: Ne ye pitaiyat. Ne tuku tukul wande ta ye maŋ kaŋgere nda ŋga sakit. 5 Yu mbalo ye mbolŋge ŋgurmba minaig le ye tuku mabseŋ tukulkat le yuŋge ye ŋak soŋgat. Yu sinamok aŋgaŋge ye tuku gabat soŋgat. 6 Ye yu sinamŋge tabe minig ta tugunu tugum nzi kat. Ma ta ŋayonu ndo ye tukulyat ta o Kuate Suŋgo, ne ye maŋ luka te-mayokyat le ma ŋayonu ta kusrewit.
7 O Suŋgo, ye kumam tuku kamusit sulumba ye ne idusnumba yabaŋnit le ne samba mbolŋge naŋe tukul wande sinamŋge ne isat. 8 Nane afu yabri mbara dubikade ta nane ne kusrenade ta 9 ye munembi ne tuku nyu te-duŋga ne atraukamŋgit. Ye ne ndoŋ tumamba pasa saŋgri pilewen ta maŋ kamŋgit.
O Suŋgo, neŋge ndo sine kile-luka kilit le sine abo ŋak mineg ŋga sana.
10 Kile Suŋgo nu maŋ kualegaŋ ta sana le kumba ka piyalŋge Yona ŋgilikina le mayok kina.